పారిశ్రామికవేత్తలతో కేటీఆర్‌ భేటీ
నవతెలంగాణ-న్యూఢిల్లీబ్యూరో
రాష్ట్రానికి పెట్టుబడులు ఆకర్షించడమే లక్ష్యంగా రాష్ట్ర మంత్రి కే తారకరామారావు ఢిల్లీలో పలు దేశాల రాయబారులతో, పారిశ్రామికవేత్తలో భేటీ అయ్యారు.రెండు రోజుల పర్యటన నిమిత్తం మంగళవారం ఢిల్లీకి వచ్చిన మంత్రి వరుస భేటీలతో బిజీబిజీగా గడిపారు. మొదట జపాన్‌ రాయబారి యుపాక కికుటాతో సమావేశమయ్యారు. హార్డ్‌వేర్‌ సంస్థల స్థాపనకు తెలంగాణలో విస్తృతమైన అవకాశాలున్నాయని వివరించారు. సమావేశనంతరం కేటీఆర్‌ మీడియాతో మాట్లాడారు. రాష్ట్రంలో పెట్టుబడులు వచ్చేలా సహకారం అందించాలని విన్నవించినట్టు తెలిపారు. జపాన్‌ నుంచి పెట్టుబడులను ఆకర్షించేందుకు త్వరలో జపాన్‌లో పర్యటిస్తానని తెలిపారు. అనంతరం భారతీ ఎయిర్‌టెల్‌ అధినేత సునీల్‌ మిట్టల్‌ను కలిశారు. హైదరాబాద్‌లో డేటా కేంద్రాన్ని ఏర్పాటు చేసే అంశంపై చర్చించారు. ఆ తరువాత మలేషియా ఉపప్రధానితో కేటీఆర్‌ భేటీ అయ్యారు. రాష్ట్రంలో పెట్టుబడులు పెట్టేందుకు అనువైన వాతావరణం కలిగిందని వివరించారు. తరువాత అంతర్జాతీయ ఆర్థిక సదస్సులో పాల్గొన్నారు. డిజిటల్‌ అక్షరాస్యతను పెంపొందించేందుకు తెలంగాణ ప్రభుత్వం చేపడుతున్న చర్యలను సదస్సులో వివరించారు. పిదప దక్షిణ కొరియా, తైవాన్‌ రాయబారులతో భేటీ అయ్యారు. పెట్టుబడుల అంశంపై చర్చించారు. అంతిమంగా కేంద్ర చిన్న, మధ్య తరహా పరిశ్రమల శాఖ మంత్రి కల్‌రాజ్‌మిశ్రాతో సమావేశమయ్యారు. నూతనంగా ఏర్పడ్డ తెలంగాణ రాష్ట్రానికి అన్ని విధాలా సహకరించాలని కోరారు.
మీ స్నేహితులకు రికమెండ్ చెయ్యండి